Zwaǧ n teqcict taqbaylit deg tmetti n leqbayel, am wakken i nezra deg wayen iɛeddan, di tuget yettili-d s bessif imi taqcict ur tesɛi ara azref ad tefren argaz ukkud ad tecrek tudert-is, d imawlan-is kan i yesɛan azref-a, tugna n tmeṭṭut-a izewǧen s bessif aɣ-d-tban s uwadem n Faḍma, d Wezna. Tella deg leɛwayed n zik deg tmetti n leqbayel mi ara teǧǧel tmeṭṭut, ma tesɛa alwes ur nezwiǧ ara ad tt-yer ulama tugar-it di leɛmer, qqaren i waken ad tt-yesser. Aya dayen yeḍran i Faḍma deg ungal n uɛecciw n tmes asmi i yemmut werrgaz-is Lɛerbi yerra-tt Qasi  Dda Saɛid d tmeṭṭut-is rran tabeqqit i Faḍma d Dda Qasi i tugar s sebɛa n yiseggasen akken ad tt-yesser 188 ula ma yella ur msebɣan ara imi  Faḍma d Dda Qasi mzawaǧǧen ɣas ma yella ur myaḥmalen ara 189 d awezɣi ad rẓen leɛwayed  i ten-yezwaren ɣer ddunit 190.